Ministru kabineta noteikumu projekta

"Korupcijas novēršanas un apkarošanas biroja priekšnieka amata pretendentu pieteikšanās nosacījumi un kārtība, kā arī pretendentu atlases un vērtēšanas kārtība" ietekmes izvērtējums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Korupcijas novēršanas un apkarošanas biroja likuma 4.panta otrādaļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Korupcijas novēršanas un apkarošanas biroja likuma (turpmāk – likums) 4.panta pirmo daļu Korupcijas novēršanas un apkarošanas biroja (turpmāk – Birojs) priekšnieku ieceļ amatā uz pieciem gadiem un atbrīvo no amata Saeima pēc Ministru kabineta ieteikuma.Saskaņā ar likuma 4.panta otro daļu Ministru kabinets nosaka Biroja priekšnieka amata pretendentu pieteikšanās nosacījumus un kārtību, kā arī pretendentu atlases un vērtēšanas kārtību.Līdz 2016.gada 1.jūnijam Biroja priekšnieka amata pretendentu atlases kārtību regulēja Ministru kabineta 2012.gada 2.oktobra noteikumi Nr.671 "Korupcijas novēršanas un apkarošanas biroja priekšnieka amata pretendentu atlases kārtība".Noteikumu projekts, kā tas ir ticis regulēts ar Ministru kabineta 2012.gada 2.oktobra noteikumiem Nr.671 "Korupcijas novēršanas un apkarošanas biroja priekšnieka amata pretendentu atlases kārtība", paredz noteikt pretendentu pieteikšanās nosacījumus un kārtību, kā arī pretendentu atlases un vērtēšanas kārtību:1. Nosaka dokumentus, kādus pretendents iesniedz, piesakoties dalībai amata konkursā, tai skaitā motivācijas vēstuli, kurā pretendents apraksta arī savu redzējumu par KNAB darbības prioritātēm, attīstības vīziju un redzējumu par nepieciešamajiem uzlabojumiem korupcijas novēršanā Latvijā.
2. Konkretizē likuma 4.panta otrās daļas 2. un 3.punktā noteiktās prasības attiecībā uz amatam nepieciešamo pieredzi (pieredze, zināšanas, kompetences) un svešvalodu prasmju līmeni.
3. Nosaka komisijas darbības principus – lēmumu pieņemšanas kārtību, komisijas lemttiesīgumu, rīcību, ja komisijas loceklim jāatstata sevi no darbības komisijā sakarā ar iespējamu interešu konfliktu vai citiem ētiskiem apsvērumiem. Šajā gadījumā.
4. Lai nodrošinātu sabiedrības pārstāvju iesaistīšanu pretendentu atlasē, tai skaitā iesaistītu sabiedrību konkursa procedūras atklātības un objektivitātes uzraudzības nodrošināšanā, nosaka nevalstisko organizāciju iesaistes prasības un kārtību. Komisijas darbā ar padomdevēja tiesībām piedalās to nevalstisko organizāciju pārstāvji, kuras ir Korupcijas novēršanas un apkarošanas biroja Sabiedriski konsultatīvās padomes (turpmāk – SKP) dalībnieki, kurus dalībai komisijas darbā deleģē SKP.
5. Nosaka kārtību, kādā sniedzama informācija par konkursa norisi – informācija par pretendentiem, vērtēšanu un kompetento iestāžu atzinumi ir ierobežotas pieejamības informācija saskaņā ar Informācijas atklātības likuma 5.panta otrās daļas 2.punktu, izņemot informāciju par dalību konkursā – pretendenta vārds uzvārds, darbavieta un/vai amats. Ja ziņas par pretendentu ir klasificēta informācija, tā netiek izpausta.
6. Konkurss notiek divās kārtās. Pirmajā kārtā notiek pretendentu atlase, pārbaudot pretendentu formālo atbilstību likuma 4.panta piektajā daļā noteiktajām obligātajām prasībām, izvērtējot pretendentu iesniegtos dokumentus un kompetento iestāžu atzinumus. Noraidītos pretendentus neturpina vērtēt otrajā kārtā. Tiek izvērtētas visas prasības, kuras ir pretendentu “izslēdzošas”, izņemot nevainojamu reputāciju, kas ir vērtējama otrajā kārtā, jo komisijai ir jāpārliecinās ne tikai, ka pretendentam ir nevainojama reputācija, un nav konstatējami fakti vai apstākļi, kas liecinātu, ka pastāv pretendenta ietekmējamības riski, pildot Korupcijas novēršanas un apkarošanas biroja priekšnieka amata pienākumus, bet arī jādod iespēja pretendentam sniegt skaidrojumus un iesniegt dokumentus, lai pierādītu savas reputācijas nevainojamību.
7. Konkursa otrajā kārtā tiek padziļināti vērtēta pretendentu reputācija, darba pieredze, kvalifikācija, zināšanas par KNAB kompetencē esošajām jomām. Pretendenti sniedz rakstiskas atbildes uz konkursa komisijas apstiprinātiem četriem jautājumiem, kā arī atbild mutiski uz komisijas jautājumiem. Visiem pretendentiem uzdotie jautājumi, uz kuriem sniedzamas rakstiskas atbildes, ir vienādi. Komisija vērtē arī pretendenta pieteikumā sniegto redzējumu par KNAB darbības prioritātēm un attīstības vīziju.
8. Noteikumu 2.pielikumā ir ietvertas konkursa otrajā kārtā vērtējamās prasības, vērtēšanas kritēriji un metode. Katrs komisijas loceklis vērtē katru pretendentu individuāli. Komisijas atbildīgais sekretārs apkopo komisijas locekļu individuālos vērtējumus.

 Izmaiņas, kas iekļautas projektā salīdzinoši ar Ministru kabineta 2012.gada 2.oktobra noteikumiem Nr.671 "Korupcijas novēršanas un apkarošanas biroja priekšnieka amata pretendentu atlases kārtība" ir sekojošas:1. Labotas atsauces uz Likuma normām, atbilstoši izdarītajiem grozījumiem. 2. Ņemot vērā, ka likumā mainīts komisijas locekļu skaits, attiecīgi precizētas tās normas noteikumu projektā, kuras tas skar. 3. Noteikumu projektā nav iekļautas pretendenta obligātās Likumā uzskaitītās prasības, jo to uzskaitījums dublēt likumā ietverto uzskaitījumu, un šāda dublēšana vēl vienā normatīvajā aktā ir lieka.  4 Valodas zināšanas tiek apstiprinātas ar oficiāliem dokumentiem, un šaubu gadījumā komisija var pretendentu nosūtīt valodas zināšanu pārbaudei uz jebkuru licencētu izglītības programmu realizējošu svešvalodu apmācību institūciju. Tādējādi valodu zināšanu papildus pārbaude nav jāveic komisijai, kas būtiski atvieglo komisijas darbu un nepieciešamību pēc atbilstošām zināšanām valodu prasmju pārbaudei gadījumā, ja pretendents norāda , ka pārvalda kādas citas valodas, kuras nav tradicionāli izplatītākās (piem.,angļu, vācu vai franču) valodas..Nacionālā izglītības iespēju datubāze (NIID.LV) ir interneta vietne, kurā atrodama informācija par Latvijas izglītības iestāžu piedāvātajām izglītības iespējām.NIID.LV datubāzē tiek ievietotas tikai licencētas (ja šāda licences attiecīgajam programmas veidam ir nepieciešama) programmas vai licencētas un akreditētas programmas.NIID.LV uztur Valsts izglītības attīstības aģentūra (VIAA). Ja komisijas ieskatā valodas prasmes ar iesniegtajiem dokumentiem nav pierādītas, komisija var uzdot sniegt papildus pierādījumus, tajā skaitā veikt papildus valodas prasmju pārbaudi. 5. Iepriekš esošajā regulējumā vērtēšanas otrajā kārtā bija prasība rakstiski izklāstīt zināšanas par valsts pārvaldes iekšējās kontroles sistēmu. Ja komisijai nav pārliecības par pretendenta zināšanām šajā vai jebkurā citā no jomām, kuru pārzināšana ir nepieciešama, tā noskaidro šo zināšanu esamību vai neesamību vērtēšanas gaitā, tajā skaitā gan pārrunās, gan izstrādājot rakstiskā darba jautājumus. Nav saskatāms loģisks pamats sašaurināt pārbaudāmo zināšanu apjomu, nosakot tieši šo vienu jomu. 6. Ir precizēta vērtējuma lapa, tajā nepiešķirot punktus par svešvalodu zināšanu un nevainojamu reputāciju, jo šie divi kritēriji ir pretendentu izslēdzoši, tātad tie ir mērāmi tikai kategorijās – atbilst vai neatbilst (ir vai nav). Tāpat līdzšinējais kvalifikācijas, amatam nepieciešamās pieredzes un zināšanu novērtējuma procentuālais īpatsvars (kas iepriekš bija 85%) ir aizstāts ar punktiem, kas faktiski ir procentpunkti, jo kopējais kvalifikācijas, amatam nepieciešamās pieredzes un zināšanu novērtējums sastāda 100 punktus. 7Noteikumu projekts ir izstrādāts tās, lai komisijai, pieņemot lēmumus, būtu pēc iespējas mazāka rīcības brīvība, lai nodrošinātu komisijas locekļu lēmumu objektivitāti, neitralitāti un caurskatāmību.Pretendentu vērtēšana ir paredzēta 2 kārtās:1.kārtā vērtē pretendenta atbilstību Korupcijas novēršanas un apkarošanas biroja likuma 4.panta piektajā daļā noteiktajām obligātajām prasībām, t.i. latviešu valodas prasmes, 2 svešvalodu zināšanas, izglītību, darba pieredzi, pretendenta vecumu, sodāmību, tiesājamību, pretendenta pielaidi valsts noslēpumam un to, vai pretendentam nav kāda aizliegta nodarbošanās.2.kārtas ietvaros komisija vērtē padziļināti pretendenta darba pieredzi, pretendenta kompetences, profesionālo pieredzi Biroja kompetencē esošajās darbības jomās, zināšanas par Biroja kompetencē esošajām jomām un valsts pārvaldes jautājumiem, tajā skaitā pārbadot zināšanas rakstiski.Šie kritēriji ir stingri noteikti un faktiski ierobežo komisijas locekļu subjektivitāti, jo par konkursa uzvarētāju atzīstama persona, kas ieguvusi vislielāko punktu skaitu. |
| 3. | Projekta izstrādē iesaistītās institūcijas | Korupcijas novēršanas un apkarošanas birojs, Valsts kanceleja |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras vēlas pretendēt uz KNAB priekšnieka amatu, atlases komisijas locekļi atbilstoši likumā noteiktajam un Ministru kabinets.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijā** |
| 1. | Projekta izpildē iesaistītās institūcijas | Korupcijas novēršanas un apkarošanas birojs, Valsts kanceleja, Satversmes aizsardzības birojs, Drošības policija, Ģenerālprokuratūra, Ministru kabinets, Korupcijas novēršanas un apkarošanas biroja sabiedriski konsultatīvā padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.  |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Ministru prezidents M.Kučinskis

Vizē:

KNAB priekšnieka vietniece I.Jurča

2016.07.29. 16:39

1217

Strīķeris 67356168

alvils.strikeris@knab.gov.lv